

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.3 | 2025. gada 27. martā |

**35.**

## Par Ogres novada pašvaldības saistošo noteikumu Nr.10/2025 “Grozījums Ogres novada domes 2023. gada 30. marta saistošajos noteikumos Nr. 5/2023 “Ogres novada teritorijas kopšanas un būvju uzturēšanas saistošie noteikumi”” izdošanu

Pašvaldību likuma 44. panta pirmā daļa noteic, ka Dome atbilstoši likumā vai Ministru kabineta noteikumos ietvertam pilnvarojumam izdod saistošos noteikumus.

Pašvaldību likuma 45. panta pirmās daļas trešais punkts noteic, ka Dome ir tiesīga izdot saistošos noteikumus par teritoriju un būvju uzturēšanu, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu.

Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 158.2. apakšpunkts noteic, ka būve ir jāsakārto, ja būves fasādes un citu ārējo konstrukciju tehniskais stāvoklis vai ārējais izskats neatbilst pilsētvides ainavas vai ainaviski vērtīgās teritorijas prasībām (būve ir vidi degradējoša vai bojā ainavu), kuras ir noteiktas pašvaldības saistošajos noteikumos par namu un to teritoriju un būvju uzturēšanu.

Lai nodrošinātu sabiedrības interešu uz sakārtotu vidi ievērošanu, ir sagatavots saistošo noteikumu projekts “Grozījums Ogres novada domes 2023. gada 30. marta saistošajos noteikumos Nr. 5/2023 “Ogres novada teritorijas kopšanas un būvju uzturēšanas saistošie noteikumi”” (turpmāk – Noteikumi) un paskaidrojuma raksts.

Ar Noteikumiem Pašvaldība papildina Ogres novada domes 2023. gada 30. marta saistošajos noteikumus Nr. 5/2023 “Ogres novada teritorijas kopšanas un būvju uzturēšanas saistošie noteikumi” ar 16.1 punktu, kas noteic papildu prasības attiecībā uz būves un teritorijas sakārtošanu gadījumos, ja Būvvalde atzinusi nekustamajā īpašumā esošo būvi par vidi degradējošu. Noteikumu uzdevums ir novērst situācijas, kad nekustamajos īpašumos, kas netiek uzturēti atbilstoši noteikumos izvirzītajām prasībām, tiek izvietota reklāma un reklāmas objekti, kā rezultātā tiek pievērsta papildu sabiedrības uzmanība nesakārtotam un neestētiskam nekustamajam īpašumam, tādējādi degradējot vides kopējo uztveri un tēlu. Noteikumi veicinās vidi degradējošu būvju ātrāku sakārtošanu.

Saskaņā ar Pašvaldību likuma 46. panta trešo daļu saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā. Viedokļus un priekšlikumus par saistošo noteikumu projektu rakstveidā varēja iesniegt laika periodā no 2025. gada 14. februāra līdz 3. martam. Noteiktajā termiņā un kārtībā nav saņemts neviens priekšlikums.

Ņemot vērā minēto un saskaņā ar Pašvaldību likuma 44. panta pirmo daļu, 45. panta pirmās daļas 3. punktu, 47. panta otro daļu un Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 158.2. apakšpunktu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Izdot** Ogres novada pašvaldībassaistošos noteikumus Nr.10/2025 “Grozījums Ogres novada domes 2023. gada 30. marta saistošajos noteikumos Nr. 5/2023 “Ogres novada teritorijas kopšanas un būvju uzturēšanas saistoši noteikumi”” (turpmāk – Noteikumi) (pielikumā).
2. Ogres novada pašvaldības Centrālās administrācijas Juridiskajai nodaļai triju darbdienu laikā pēc Noteikumu parakstīšanas rakstveidā nosūtīt tos un paskaidrojumu rakstu Viedās administrācijas un reģionālās attīstības ministrijai (turpmāk – VARAM) atzinuma sniegšanai.
3. Uzdot Ogres novada pašvaldības Centrālās administrācijas Juridiskajai nodaļai pēc pozitīva VARAM atzinuma saņemšanas nodrošināt Noteikumu publicēšanu oficiālajā izdevumā “Latvijas Vēstnesis”.
4. Uzdot Ogres novada pašvaldības Centrālās administrācijas Komunikācijas nodaļai pēc pozitīva VARAM atzinuma saņemšanas publicēt Noteikumus Ogres novada pašvaldības mājas lapā internetā.
5. Uzdot Ogres novada pašvaldības Centrālās administrācijas Kancelejai pēc Noteikumu spēkā stāšanās nodrošināt Noteikumu brīvu pieeju Ogres novada pašvaldības ēkā.
6. Uzdot Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt Noteikumu brīvu pieeju pašvaldības pilsētu un pagastu pārvaldēs.
7. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)